Ja, det er nok mere et surt opstød det her, men nu kommer det alligevel. Jeg begyndte at ride én gang om ugen i rideklub for 3 år siden. Sådan lidt skridt og letridning, men stoppede efter et halvt år, da jeg lånte en traver som jeg brugte til skovtur. Efter 5 måneder købte jeg i stedet en oldenborgblandingtil at ride tur på, men fik smag for dressur og derfor lånte jeg min nuværende DV i sep 09  Og der begyndte jeg så småt at lære lidt dressur. Jeg galopperede rigtigt for første gang og lærte de første basale øvelser. Jeg har været lidt uheldig med undervisere, men nåede sidste sommer at få undervisning 3 gange af en dygtig underviser  ) Nå, men jeg tog til mit allerførste stævne i november sidste år. Her fik jeg 55,?? % og 57,92 %... Syntes det var ok, når man tænker min erfaring. Specielt pga. en masse pauser pga. skader, rejser og frost. Så var jeg til hyggestævne(lukket klubstævne) i marts i år hvor vi fik 61,25 % og nu har jeg netop været til stævne igen, hvor jeg desværre kun fik 57,92 % igen, da jeg scorede et 0 og et 3 for højregaloppen, da han gik kontra  Jeg kan sagtens acceptere mine egne fejl og mangler - og jeg er trods alt helt ny næsten  Det som plager mig lidt, er at da jeg startede i weekenden, var der flere som fik over 70 % i LC1 og LC2... Én fik endda over 80 % !!!! Jeg synes bare det er alt, alt for ringe - og jeg synes også det er ringe at der ikke er nogen der siger noget. Jeg ved at reglerne er sådan, at man er udklasset når man har VUNDET med over 65 % 3 gange. Men når man ikke er den ene rosettejæger i en klasse, så kan man jo nemt få 70 og 75 % flere gange i streg uden at blive udklasset - for der er jo næsten altid nogen som næsten får 80... Synes det er ærgeligt, for det ødelægger f.eks. min gejst for at tage til stævner. Jeg har virkelig glædet mig som et lille barn til juleaften. Men det giver da en knude i maven når jeg føler mig totalt latterliggjort. Som skrevet har jeg jo problemer med den ene galop - men af den grund stiller jeg mig da alligevel ikke op til LD - det ville ikke være fair. Jeg ved, at uanset om de her piger med de høje procenter var stillet op eller ej, ville jeg ikke have fået en placering   MEN jeg synes det er totalt dårlig konkurrencestil. Det er jo heller ikke sådan af FCK's herrehold stiller op med et serie 5 hold i fodbold vel... Ja, det blev lidt langt. Nogle vil måske mene jeg er en dårlig taber. Men her til mit 3. stævne fik jeg for første gang ikke en sidsteplads og mine enkelte point har forbedret sig okay siden de to andre - samt jeg ved jeg red bedre end til de andre stævner   Så det har ikke så meget med det at gøre. Det er bare irriterende at tage hjemmefra og gøre så meget ud af det hele - og på forhånd vide man ikke har en chance... Ja, jeg er 22 år - men derfor må jeg gerne være pigesur alligevel  I kan evt se resultat her - vi red i klasse 9, LC3 på Søndermarkens Charmeur for MFR... Så hvad er jeres holdning til de her rosettejægere?